Rafael Nadal

Rafael Nadal Pareha (☆ 3 di yüni 1986 na Manacor, Spaña ), mas konosí komo Rafa Nadal, ta un èks-tenista profeshonal spañó. El a wòrdu klasifiká no. 1 mundial den "singles" pa e Asosiashon di Profeshonalnan di Tènnis (ATP) pa 209 siman, i a terminá komo e no. 1 di fin di aña sinku biaha. Nadal a gana 22 título di Grand Slam den single maskulino, inkluyendo un rèkòrt di 14 título di French Open. El a gana 92 ​​título di single di nivel ATP, inkluyendo 36 título di Masters i un medaya di oro olímpiko, ku 63 di esakinan riba kanchanan di klei. Nadal ta un di tres hòmber pa kompletá e karera Golden Slam den singles. Su 81 viktoria konsekutivo riba klei ta konstituí e racha di viktoria riba un solo superfisie mas largu den e Open Era.

Pa kasi dos dékada, Nadal tabata un figura lider den tènis maskulino, banda di Roger Federer i Novak Djokovic, konosí kolektivamente komo e Tres Grandi. Na kuminsamentu di su karera, Nadal a bira un di e hóbennan mas eksitoso den historia di ATP Tour, yegando No. 2 na mundu i ganando 16 título promé ku e kumpli 20 aña, inkluyendo su promé título di Grand Slam na French Open di 2005. Nadal a bira e number 1 di mundu pa promé biaha na 2008 despues di a derotá Federer den un final históriko di Wimbledon, su promé viktoria grandi for di klei. El a sigui esaki ku un medaya di oro den singles olímpiko na e Weganan Olímpiko 2008 na Beijing. Despues di a derota Djokovic den e final di US Open di 2010, Nadal a bira e hòmber mas yòn den e "Open Era" pa logra e "Career Grand Slam" ku 24 aña, i e promé hòmber pa gana kompetensianan mayo riba tres diferente superfisie den e mesun aña.

Nadal a gana e título di Grand Slam durante 10 aña konsekutivo di 2005 pa 2014 i durante un periodo di kuater aña di 2017 te ku 2020. El a surpasá su rèkòrt konhunto ku Djokovic i Federer pa e títulonan di Grand Slam maskulino di 2022 na e Australian Open 2022, i a bira un di kuater hòmber den historia pa kompletá e dòbel Career Grand Slam den singles, klousurando su karera ku 22 título di Grand Slam den singles. Dia 19 di novèmber 2024, Nadal a retirá di e deporte despues di a hunga pa Spaña den e final di Kopa Davis.E leyenda di tenis Rafael Nadal ta anuncia retiro di tennis despues di e torneo di Davis Cup, NoticiaCla (10 di òktober 2024)

Category:Deporte
Category:Spañonan